
Bwriad y wers oedd ail-ymweld a sgiliau blaenorol ac adeiladu ar y rhain er mwyn gwella eu sgiliau. Ystod y wers ddiwethaf fe siaradon ni am ansoddeiriau; beth yw ansoddair a sut i’w cynnwys mewn brawddeg. Amcan y wers oedd i ychwanegu ansoddeiriau i frawddegau mewn cyd-destunau gwahanol, er enghraifft, roedd hi’n ddiwrnod Crempog. Meddyliais fyddai hyn yn syniad da i’r plant i siarad am bethau gwahanol gellir rhoi ar eu crempogau a thrafod am yr hyn rydyn ni’n hoffi a casau a’r ein crempogau gan ddefnyddio ansoddeiriau. Yn ystod y rhagarweiniad, fe wnes i annog y plant i drafod a thasgu syniadau ar draddodiadau Diwrnod Crempog. Roedd diddordeb a’r plant i wrando ar syniadau eu cyfoedion. Teimlais aeth y wers yn dda achos roedd bron pob disgybl yn gallu esbonio beth oedd ansoddair a defyddio ansoddair i ehangu ar eu brawddegau (ac felly’n cyrraedd bwriad y wer). Roedd rhai plant yn gallu defnyddio mwy nag un ansoddair, ac yn defnyddio geirfa oedd yn gysylltiedig a’r testun. Dechreuodd rhai plant ehangu ar eu geirfa e.e “oherwydd” yn lle “achos” (tystiolaeth yn ffeil dan gwaith disgyblion).

I ddatblygu sgiliau’r plant ym mhellach, byddai’n annog y plant i ddefnyddio ansoddeiriau mewn cyd-destun gwahanol e.e  yn eu hysgrifennu estynedig. Rwyf wedi arwain wers debyg dros PAP1, yn ystod y wers yma prynais topins Crempog gwahanol i’w blasu er mwyn i’r plant mynegi beth oedd eu hoff bethau a’u cas bethau (fel rhan o’r SAC- Gwrando ar ddysgwyr, llais y plentyn). Pe bai rhaid i mi wneud y wers eto efallai syniad i symud ymlaen yw i gael y plant i flasu topins gwahanol a ddisgrifio’r blas gydag ansoddeiriau (i greu cyd-destunau bywyd go iawn, dilys). I gynnwys y Fframwaith Cymhwysedd Digidol gellir plant casglu a chofnodi data i wneud graff bar ar HWB i gynrychioli beth yw eu hoff topin crempog (gall hwn hefyd cysylltu a’r fframwaith rhifedd i drafod uchder y bariau a beth maent yn cynrychioli. 

I sicrhau ymarfer effeithiol, roedd yr anoddau i gyd yn barod ar ddechrau’r wers (Pwerbwynt, taflenni  gwaith, cynhwysion, cynllun y wers). Teimlais yn drefnus wedi gwneud digon o ôl-paratoi. Defnyddiais banc o eiriau ar gyfer yr ystod o allu i sicrhau fy mod wedi gwahaniaethu’n ddigonol. Ystod y wers roeddwn i wedi sicrhau cynnwys asesu ar gyfer dysgu yn sicrhau bod pawb yn deall beth i wneud. Un peth oedd wedi codi wrth farcio’r gwaith oedd treigladau. Y ffordd ymlaen ydy atgyfnerthu treigladau, yn enwedig y treiglad trwynol e.e. welais un disgybl yn anghofio’r treiglad (yn lle “fy nghrempog”, ysgrifennwyd  “fy crempog”).

Yn ystod cyflwyniad y wers teimlais yn nerfus achos rwy’n teimlo fy mod wedi colli fy hunan hyder yn siarad ar lafar yn y Gymraeg. Roedd fy PAP1 yn ysgol gynradd trwy gyfrwng y Saesneg. Roedd yn anodd i wella fy sgiliau personol achos, yr unig Gymraeg oedd yn cael i’w ddefnyddio oedd tafodiaith pob dydd. Felly, er mwyn ymestyn sgiliau Cymraeg plant  y dosbarth, dechreuais gynnwys geiriau allweddol newydd. Un darged i gofio yw esbonio’r gair a dweud y gair yn Saesneg er mwyn i’r plant wneud y cysylltiad i ddeall (i ddatblygu a gwella eu sgiliau Cymraeg ). Yn ystod PAP1 fe wnes i gynnig fy arbenigedd i’r athrawes ddosbarth oedd yn dysgu Cymareg fel ail- iaith (tystiolaeth yn y ffeil). Cefnogais yr athrawes yn ystod ei gwersi Cymraeg, yn helpu ynganu geiriau allweddol. Wrth helpu a’i chefnogi hi, datblygais hunan- hyder i siarad Cymraeg i’r staff Cymraeg yr ysgol. Cefais y cyfle i ddysgu ychydig o wersi Cymraeg i flwyddyn 4/5 yn ystod PAP1 a chyfle i greu adnoddau addysgu cynorthwyol. Fy nharged personol yw i barhau gwella’r iaith Gymraeg ar lafar a datblygu hunan-hyder (sy’n cyd-gysylltu â’r SAC iaith Gymraeg) a sicrhau fy mod yn defnyddio’r treiglad meddal ar lafar.
